钦定古今图书集成/明伦汇编/氏族典/第261卷 > 王孝籍
## 钦定古今图书集成/明伦汇编/氏族典/第261卷 > 王孝籍

按《隋书王孝籍传》：“平原王孝籍，少好学，博览群言，遍
治五经，颇有文翰。与河间刘炫同志友善。开皇中，召
入秘书，助王劭修国史。劭不之礼，在省多年，而不免
输税。孝籍郁郁不得志，奏记于吏部尚书牛弘，弘亦
知其有学业，而竟不得调。后归乡里，以教授为业，终
于家。注《尚书》及《诗》，遭乱零落。”